Ορυκτολογική και γεωχημική μελέτη της φλεβικής μεταλλοφορίας χαλκού στην Άσσηρο Θεσσαλονίκης, Β. Ελλάδα
Creators: name: Βαρβάρη, Ελισάβετ Ιωακείμ
Publisher: name: Aristotle University of Thessaloniki
Year: 2025
Subjects: Κοιτάσματα ορογενετικού χρυσού
Φλεβική μεταλλοφορία
Άσσηρος
Orogenic gold deposits
Vein type mineralization
Assiros

description: Η Άσσηρος βρίσκεται 22 km βορειοανατολικά της πόλης της Θεσσαλονίκης και ανήκει γεωτεκτονικά στην Σερβομακεδονική μάζα και πιο συγκεκριμένα υπάγεται στην ενότητα του Βερτίσκου. Στην περιοχή της Ασσήρου εντοπίζεται μια φλεβική μεταλλοφορία χαλκού, η οποία ανήκει στην μεταλλογενετική επαρχία του Κιλκίς. Το φλεβικό κοίτασμα της Ασσήρου εμφανίζεται ως μια φλέβα πάχους από 30 εκατοστά έως και 1 μέτρο και φιλοξενείται μέσα στους γνεύσιους της ενότητας Βερτίσκου Η γένεση του κοιτάσματος αυτού οφείλεται πιθανώς στον μαγματισμό ηλικίας Ολιγοκαίνου-Μειόκαινου που έδρασε στην Σερβομακεδονική μάζα, με αποτέλεσμα την δράση υδροθερμικών και μαγματικών ρευστών σε συνδυασμό με φαινόμενα έντονης τεκτονικής δράσης και ταχείας εκταφής οριζόντων. Στην Άσσηρο παρατηρούνται πετρώματα όπως μιγματιτικοί και διμαρμαρυγιακοί γνεύσιοι, οφθαλμογνεύσιοι, φακοειδείς αμφιβολίτες, σερπεντινίτες, ταλκικοί-χλωριτικοί σχιστόλιθοι και επιφανειακά εντοπίζονται ποταμοχειμμάριες αποθέσεις άμμων και αργίλων. Η ορυκτολογία της φλεβικής εμφάνισης αποτελείται σχεδόν αποκλειστικά από σιδηροπυρίτη και χαλκοπυρίτη, ενώ παρατηρείται εκτεταμένη οξείδωση των σουλφιδίων αυτών σε γκαιτίτη και οξείδια Cu-Fe αντίστοιχα. Η χημική σύσταση των κύριων μετάλλων του κοιτάσματος, ταυτίζεται με την τυπική χημική σύσταση των ορυκτών αυτών. Μέσω χημικών αναλύσεων της φλεβικής μεταλλοφορίας διακρίνονται τα κύρια στοιχεία των μετάλλων, τα οποία είναι τα Al, Ca, Cu, Fe, K, Mg, Na, S, Ti και Zn, ενώ ακόμη φανερώνεται ο εμπλουτισμός σε ιχνοστοιχεία όπως είναι τα Ag, Au, In, Mn, Pb, Sb, Zn.
description: Assiros is located 22km northeast of the town of Thessaloniki, and it belongs to the Serbo-Macedonian Massif, specifically to the Vertiskos Unit. A vein type copper mineralization is found in the Assiros area, and it belongs to the metallogenic region of Kilkis. The vein deposit of Assiros is found in a vein with thickness ranging from 30cm to 1m and it is hosted in the gneiss of Vertiskos Unit. The formation of this deposit occurs due to the magmatism during the Oligocene and Miocene that affected the Serbo-Macedonian Massif. As a result, there were hydrothermal and magmatic fluids, as well as intense tectonic activity and rapid exhumation, which helped form the vein deposits. In Assiros we find rocks such as, migmatite and two-mica gneiss, augengneiss, amphibolite, talc-chlorite slate and surface sand-clay alluvial-fluvial deposits. The mineralogy of the vein type deposit mostly consists of pyrite and chalcopyrite, whereas at the same time we notice intense alteration of the sulfides to goethite and oxides of Cu-Fe. The chemical composition of the main metals of the deposit that we analyzed is the same as the typical chemical composition expected of these minerals. Through the chemical analysis of the vein type mineralization, we identify the main minerals as Al, Ca, Cu, Fe, K, Mg, Na, S, Ti, Zn, and we notice the enrichment of trace elements such as, Ag, Au, In, Mn, Pb, Sb, Zn, along with some Rare Earth Elements (REE) (La, Ce, Υ).